
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 13ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 261/2012
ΘΕΜΑ: «Έγκριση δαπάνης και ψήφιση πίστωσης ποσού 4.700,00 € (μη συμπεριλαμβανομένου του ΦΠΑ) για τη συνδιοργάνωση με τον Εκπολιτιστικό και Εξωραϊστικό Σύλλογο Ελαιώνα, του 13ου Φεστιβάλ Παραδοσιακών χορών στον Ελαιώνα»                                                

    Στον Πύργο και στο Δημοτικό Κατάστημα σήμερα στις 18                                                                   του μηνός Ιουλίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 33160/13-7-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Κωνσταντόπουλος Σπυρίδων, 12. Τζίνη Διονυσία, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Δημόπουλος Φώτης, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Θεοδωρέλος – Χαρίτος Γεώργιος, 2.  Λιατσής Γαβριήλ – Επικεφαλής της Μείζονος Μειοψηφίας, 3. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

  Επίσης προσκλήθηκε στη συνεδρίαση με την υπ’ αριθμ. 33160/13-7-2012 έγγραφη πρόσκληση του Προέδρου, ο Πρόεδρος της Τ.Κ. Ελαιώνα κος Καραντώνης Κυριάκος ο οποίος και προσήλθε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 3ο προ ημερήσιας διάταξης θέμα με τίτλο: «Έγκριση δαπάνης και ψήφιση πίστωσης ποσού 4.700,00 € (μη συμπεριλαμβανομένου του ΦΠΑ) για τη συνδιοργάνωση με τον Εκπολιτιστικό και Εξωραϊστικό Σύλλογο Ελαιώνα, του 13ου Φεστιβάλ Παραδοσιακών χορών στον Ελαιώνα» και ζήτησε την έγκριση του κατεπείγοντος του θέματος προκειμένου να πραγματοποιηθεί το 13ο Φεστιβάλ Παραδοσιακών Χορών στον Ελαιώνα την Κυριακή 22 Ιουλίου 2012.
    Το Δημοτικό Συμβούλιο ομόφωνα ενέκρινε το κατεπείγον του θέματος.

    Αναφερόμενος ο Πρόεδρος στο θέμα είπε: Το Γραφείο Δημάρχου με το υπ’ αριθμ. 551Δ/18-7-2012 έγγραφό του, εισηγείται στο Δημοτικό Συμβούλιο την έγκριση της δαπάνης του ποσού των 4.700,00 €(μη συμπεριλαμβανομένου ΦΠΑ), για την συνδιοργάνωση του 13ου Φεστιβάλ Παραδοσιακών χορών στον Ελαιώνα, το οποίο διοργανώνει ο Εκπολιτιστικός και Εξωραϊστικός Σύλλογος Ελαιώνα με την στήριξη του Δήμου Πύργου. Η εκδήλωση θα πραγματοποιηθεί την Κυριακή 22 Ιουλίου 2012 στην κεντρική πλατεία της τοπικής κοινότητας Ελαιώνα και σε αυτήν θα συμμετέχει το χορευτικό τμήμα παραδοσιακών χορών του Δήμου Πύργου καθώς και χορευτικές ομάδες άλλων περιοχών. Οι κάτοικοι και οι επισκέπτες θα έχουν την ευκαιρία να παρακολουθήσουν μία εντυπωσιακή εκδήλωση.

    Ειδικότερα η δαπάνη (μη συμπεριλαμβανομένου ΦΠΑ), επιμερίζεται ως εξής:

· Ενοικίαση τραπεζιών και καθισμάτων, ποσού 700,00 €

· Γεύματα, ποσού 1.600,00 €

· Ηχητική κάλυψη εκδήλωσης, ποσού 400,00 €

· Αμοιβή μουσικού συγκροτήματος, ποσού 1.400,00 €

· Ενοικίαση παραδοσιακών στολών, ποσού 600,00 €

    Η ψήφιση της πίστωσης του ποσού των 4.700,00 € (μη συμπεριλαμβανομένου ΦΠΑ) θα βαρύνει τον Κ.Α. 00.6443.01 του προϋπολογισμού του Δήμου οικονομικού έτους 2012. 
    Κατόπιν ο Πρόεδρος κάλεσε το Σώμα να αποφασίσει επί του θέματος 

Το Δημοτικό Συμβούλιο Πύργου

    Λαμβάνοντας υπόψη:

· το υπ’ αριθμ. 551Δ/18-7-2012 έγγραφο του Γραφείου Δημάρχου
· τις διατάξεις των άρθρων 65 του Ν.3852/2010 και μετά από διαλογική συζήτηση, 

α π ο φ α σ ί ζ ε ι  ομόφωνα,
Εγκρίνει: 

1. Το κατεπείγον του θέματος.

2. Το ποσό των 4.700 € (μη συμπεριλαμβανομένου ΦΠΑ) για την συνδιοργάνωση του 13ου Φεστιβάλ Παραδοσιακών Χορών στον Ελαιώνα, το οποίο διοργανώνει ο Εκπολιτιστικός και Εξωραϊστικός Σύλλογος Ελαιώνα με την στήριξη του Δήμου Πύργου. Η εκδήλωση θα πραγματοποιηθεί την Κυριακή 22 Ιουλίου 2012. Συγκεκριμένα το ποσό επιμερίζεται ως εξής:
· Ενοικίαση τραπεζιών και καθισμάτων, ποσού 700,00 €

· Γεύματα, ποσού 1.600,00 €

· Ηχητική κάλυψη εκδήλωσης, ποσού 400,00 €

· Αμοιβή μουσικού συγκροτήματος, ποσού 1.400,00 €

· Ενοικίαση παραδοσιακών στολών, ποσού 600,00 €

3. Ψηφίζει τη διάθεση της πίστωσης του ανωτέρω ποσού εις βάρος του Κ.Α. 00.6443.01,του προϋπολογισμού του Δήμου οικονομικού έτους 2012.
    Οι Δημοτικοί Σύμβουλοι κ.κ Α. Καράμπελας, Ι. Αργυρόπουλος του Παναγιώτη, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Κ. Γεράνιος, Α. Αγγελακοπούλου, Χ. Γιάνναρος, Α. Καραμπέτσος, Ι. Σεφερλής, Π. Σκαρτσιάρης καθώς και ο Πρόεδρος της Τ.Κ. Ελαιώνα, είχαν αποχωρήσει απ’ τη συνεδρίαση, πριν ο Πρόεδρος θέσει το συγκεκριμένο θέμα προς συζήτηση και έγκριση.
Η παρούσα απόφαση έλαβε αύξοντα αριθμό 261/2012.
Για το σκοπό αυτό συντάχθηκε το παρόν πρακτικό που υπογράφεται ως ακολούθως:
Ο ΠΡΟΕΔΡΟΣ                  ΤΑ ΜΕΛΗ                        Ο ΓΡΑΜΜΑΤΕΑΣ

  Ε. ΚΑΝΝΗΣ                                                      Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος  20 – 7 -  2012
Ο ΔΗΜΑΡΧΟΣ

Μ.Ε.Δ.
